અત્યંત નજીક હોય તે પણ પડોશી દેશો માટે માથાનો દુઃખાવો સાબિત થઈ શકે છે. લશ્કરી રીતે આ મુદ્દો છે ઉપરાંત વેપાર અને ઉદ્યોગની બાબતનો મુદ્દો પણ બની શકે છે. જે વિસ્તાર વિવાદમાં હોય અને ત્યાં કિંમતી ધાતુઓ હોય ત્યારે તેના પરનો કબજો આર્થિક રીતે પણ મહત્ત્વનો બની જાય છે. ચીન દક્ષિણ ચીન સમુદ્રમાં પોતાનો એકાધિકાર દર્શાવીને વિશાળ સમુદ્રી વિસ્તારમાં વેપારી પ્રવૃત્તિ પર એકાધિકાર સ્થાપિત કરવા માગે છે. બીજા દેશો, જેમનો કિનારો પણ દક્ષિણ ચીન સમુદ્રમાં પડે છે તેમણે તેનો વિરોધ કરેલો છે. આ પહાડી વિસ્તારમાં મોટા પાયે ખનીજ ખોદકામની પ્રવૃત્તિની આર્થિક અસરોની નોંધ પણ ભારતે લેવી પડે. ચીન જેને વિવાદિત ગણાવે છે તે વિસ્તારમાં ચીન ખનીજ કાઢવા લાગે ત્યારે ભારતે અને ભુતાને પોતાના હક પણ આગળ કરવા પડે.